CELEX: 32021D0602
Language: ga
Date: 2021-04-08 00:00:00
Title: Cinneadh (AE) 2021/602 ón gComhairle an 8 Aibreán 2021 maidir le Leas-Stiúrthóir Feidhmiúcháin de chuid Europol a cheapadh

14.4.2021   
               
               
                  GA
               
               
                  Iris Oifigiúil an Aontais Eorpaigh
               
               
                  L 127/42
               
            
         CINNEADH (AE) 2021/602 ÓN gCOMHAIRLE
         an 8 Aibreán 2021
         maidir le Leas-Stiúrthóir Feidhmiúcháin de chuid Europol a cheapadh
         TÁ COMHAIRLE AN AONTAIS EORPAIGH,
         Ag féachaint do Rialachán (AE) 2016/794 ó Pharlaimint na hEorpa agus ón gComhairle an 11 Bealtaine 2016 maidir le Gníomhaireacht an Aontais Eorpaigh i ndáil le Comhar i bhForfheidhmiú an Dlí (Europol) agus lena n-aisghairtear Cinntí 2009/371/CGB, 2009/934/CGB, 2009/935/CGB, 2009/936/CGB agus 2009/968/CGB ón gComhairle (1) agus a ghabhann ionad na gCinntí sin, agus go háirithe Airteagail 54 agus 55 de,
         Ag gníomhú di mar an t-údarás a bhfuil an chumhacht aige Stiúrthóir Feidhmiúcháin agus Leas-Stiúrthóirí Feidhmiúcháin Europol a cheapadh,
         De bharr an mhéid seo a leanas:
         
                     (1)
                  
                  
                     Tháinig deireadh le téarma oifige duine de Leas-Stiúrthóirí Feidhmiúcháin reatha Europol an 31 Nollaig 2020. Is gá, dá bhrí sin, Leas-Stiúrthóir Feidhmiúcháin nua de chuid Europol a cheapadh.
                  
               
                     (2)
                  
                  
                     Bunaítear le cinneadh Bhord Bainistíochta Europol an 1 Bealtaine 2017 na rialacha maidir le Stiúrthóir Feidhmiúcháin agus Leas-Stiúrthóirí Feidhmiúcháin Europol a roghnú, a dtéarma oifige a fhadú agus iad a chur as oifig.
                  
               
                     (3)
                  
                  
                     Faoi phointe (b) d’Airteagal 3(1) den chinneadh ó Bhord Bainistíochta Europol an 1 Bealtaine 2017, meastar ceann de na poist mar Leas-Stiúrthóir Feidhmiúcháin de chuid Europol a bheith folamh ón 3 Iúil 2020. Foilsíodh fógra folúntais don phost mar Leas-Stiúrthóir Feidhmiúcháin de chuid Europol in Iris Oifigiúil an Aontais Eorpaigh an 4 Meán Fómhair 2020 (2).
                  
               
                     (4)
                  
                  
                     I gcomhréir le hAirteagal 54(2) de Rialachán (AE) 2016/794, rinne coiste roghnúcháin, arna bhunú ag an mBord Bainistíochta (an “Coiste Roghnúcháin”), gearrliosta iarrthóirí a tharraingt suas. D’ullmhaigh an Coiste Roghnúcháin tuarascáil chuí-réasúnaithe agus thíolaic sí í chuig an mBord Bainistíochta an 25 Samhain 2020.
                  
               
                     (5)
                  
                  
                     Ar bhonn na tuarascála ón gCoiste Roghnúcháin agus i gcomhréir le Rialachán (AE) 2016/794 agus leis an gcinneadh ón mBord Bainistíochta an 1 Bealtaine 2017, d’eisigh an Bord Bainistíochta tuairim réasúnaithe an 10 Nollaig 2020 maidir le Leas-Stiúrthóir Feidhmiúcháin nua de chuid Europol a cheapadh, inar mhol sé don Chomhairle gearrliosta de thriúr iarrthóirí atá oiriúnach don phost.
                  
               
                     (6)
                  
                  
                     An 25 Eanáir 2021, roghnaigh an Chomhairle Jean-Philippe LECOUFFE mar an Leas-Stiúrthóir Feidhmiúcháin nua de chuid Europol, agus chuir sí an Coiste um Shaoirsí Sibhialta, um Cheartas agus um Ghnóthaí Baile de Pharlaimint na hEorpa (“Coiste LIBE”), arb é an coiste inniúil chun críocha an cheathrú fomhír d’Airteagal 54(2) de Rialachán (AE) 2016/794, ar an eolas faoin roghnú sin.
                  
               
                     (7)
                  
                  
                     An 24 Feabhra 2021, tháinig Jean-Philippe LECOUFFE os comhair Choiste LIBE. An 23 Márta 2021, thug Coiste LIBE a thuairim uaidh i gcomhréir leis an gceathrú fomhír d’Airteagal 54(2) de Rialachán (AE) 2016/794,
                  
               TAR ÉIS AN CINNEADH SEO A GHLACADH:
         
            Airteagal 1
            Ceaptar, leis seo, Jean-Philippe LECOUFFE mar Leas-Stiúrthóir Feidhmiúcháin de chuid Europol don tréimhse ón 1 Bealtaine 2021 go dtí an 30 Aibreán 2025 ag grád AD 14.
         
         
            Airteagal 2
            Tiocfaidh an Cinneadh seo i bhfeidhm ar dháta a ghlactha.
         
         
            Arna dhéanamh sa Bhruiséil, 8 Aibreán 2021.
            
               
                  Thar ceann na Comhairle
               
               
                  An tUachtarán
               
               A. P. ZACARIAS
            
         
         
            (1)  IO L 135, 24.5.2016, lch. 53.
         
            (2)  IO C 293 A, 4.9.2020, lch. 1.